ΕΛΛΗΝΙΣΤΙΚΗ ΠΟΙΗΣΗ

ΕΑΡΙΝΟ ΕΞΑΜΗΝΟ 2011-12

Διδάσκων: Ν.Γ. Χαραλαμπόπουλος

ΔΟΜΗ ΚΑΙ ΥΛΗ ΤΩΝ ΕΞΕΤΑΣΕΩΝ

Οἱ τελικὲς γραπτὲς ἐξετάσεις περιλαμβάνουν δύο ἑνότητες:

**Α**. Ὀρθογράφηση καὶ μετάφραση ἀδιδάκτου ὑπαγορευμένου κειμένου σὲ συνδυασμὸ μὲ γραμματικοσυντακτικὲς καί/ἢ μετρικὲς παρατηρήσεις οὐσίας. Νὰ σημειωθῆ ὅτι ἔστω καὶ ἕνα ἀπὸ τὰ ἑπτὰ θανάσιμα ὀρθογραφικὰ ἁμαρτήματα (βλ. Ἔγγραφα), καθὼς ἐπίσης καὶ ἐκτρωματικὲς τερατογενέσεις τύπου ἀκλίτων τριτοκλίτων (*τὰ ταξίδια τοῦ Σόλων*), συγχύσεως τῶν καταλήξεων τοῦ β’ πληθ. ἐνεργ. (-*τε*) καὶ τοῦ γ’ ἑν. μεσ. (-*ται*), χρήσεως φράγκικου ἐρωτηματικοῦ (?) ἢ στενογραφικοῦ *καί* (+), ἐπισύρουν, πέρα τῆς χλεύης καὶ τοῦ αὐτοευτελισμοῦ, καὶ τὸν μηδενισμὸ τοῦ γραπτοῦ.

Ὡς ἀδίδακτο νοοῦνται τὰ ἑξῆς κείμενα ἀπὸ τὸ διανεμηθὲν ἐγχειρίδιο *Ἀνθολογία Ἑλληνιστικῆς Ποίησης*: Καλλιμάχου *Ἀκόντιος καὶ Κυδίππη* 1-14 (σσ. 36-37), Ἀπολλωνίου *Ἀργοναυτικά* 4. 1629-1688 (σσ. 70-72), Ἐπιγράμματα (σσ. 88-99).

**Β.** Ἀναλυτικὸς καὶ ἐνδελεχὴς σχολιασμός (ἀφηγηματολογικός, πραγματολογικός, ἱστορικός) συγκεκριμένων δεδιδαγμένων κειμένων ἐπὶ τῇ βάσει συγκεκριμένων ἐρωτήσεων.

Ὡς δεδιδαγμένο κείμενο θεωροῦνται (α) τὰ περιλαμβανόμενα στὸ διανεμηθὲν ἐγχειρίδιο *Ἀνθολογία Ἑλληνιστικῆς Ποίησης* ποιήματα τοῦ Μόσχου *Εὐρώπη* (σσ. 72-77) καὶ τοῦ Βίωνος *Ἀδώνιδος Ἐπιτάφιος* (σσ. 78-82)· καί (β) οἱ δύο μιμίαμβοι τοῦ Ἡρώνδα, ἡ *Ἐξαγωγή* τοῦἘζεκήλου, τὰ ἐπιγράμματα (βλ. Ἔγγραφα).

Τέλος ἐντὸς ὕλης θεωρεῖται ἡ Εἰσαγωγὴ τοῦ ἐγχειριδίου (σσ. 17-30).